Dit was nie altyd so nie. In September verlede jaar het die afgetrede Albert Louw dit op homself geneem om die kerkhof skoon te maak en in stand te hou.
Theunissen was 'n ryk boer en een van sy plase, Lapfontein, was ongeveer 6 000 morge groot, vertel Petrie Oosthuizen, wat nou op 'n deel van die oorspronklike Lapfontein, naby die nedersetting Hartbeesfontein in die Klerksdorp-distrik, boer.
Albert Blake noem in sy boek, Boereverraaier. Teregstellings tydens die Anglo-boereoorlog, dat Theunissen se rykdom waarskynlik die rede is waarom hy gehensop het. Hoewel hy nie aktief die wapen teen sy eie volk opgeneem het nie, maar osse en ander proviand van die Boere weerhou het en die eed van neutraliteit by die Britte afgelê het, is hy steeds aan hoogverraad skuldig bevind.
Elkeen van die tereggesteldes het minstens drie skote gehad, waarvan almal een deur die kop tussen die oë of deur die slaap. Wanneer 'n vuurpeloton teregstellings gedoen het, het hulle na die hart gemik, nooit na die kop of gesig nie.
As die tereggesteldes nie dood is nie, is 'n genadeskoot gegee, deur die kop. Dat almal deur die kop ook geskiet is, dui vir my daarop dat die manne van die Griekwaland -Wes kommando erg op hul senuwees was toe hulle die verraaiers moes teregstel en daarom nie onmiddellike doodskote gegee het nie. Hulle moes toe 'n genadeskoot deur die kop gegee word.
Die wat tereggestel is, het geblinddoek by hul graf gestaan sodat hulle sommer daarin val as die skoot hul tref. Vandaar die uitdrukking jy het jou gat gesien.